L 315/50 Jurnalul Oficial al Uniunii Europene 2.12.2009 DECIZIA CONSILIULUI EUROPEAN din 1 decembrie 2009 privind exercitarea președinției Consiliului (2009/881/UE) CONSILIUL EUROPEAN, având în vedere Tratatul privind Uniunea Europeană, în special articolul 16 alineatul (9), având în vedere Tratatul privind funcţionarea Uniunii Europene, în special articolul 236 litera (b), întrucât: (1) Dedlaraţia (nr. 9) anexată la Actul final al Conferinței interguvernamentale care a adoptat Tratatul de la Lisabona prevede că, în ziua intrării în vigoare a tratatului, Consiliul European adoptă decizia al cărei text este consemnat în declarația menționată. (2)  Prin urmare, este oportun să se adopte prezenta decizie, ADOPTĂ PREZENTA DECIZIE: Articolul 1 (1) Preşedinţia Consiliului, cu excepția formațiunii Afaceri Externe, este asigurată, pe o perioadă de 18 luni, de grupuri prestabilite de trei state membre. Aceste grupuri sunt formate în baza unui sistem egal de rotație a statelor membre, avându-se în vedere diversitatea acestora şi echilibrul geografic al Uniunii. (2) Fiecare membru al unui grup asigură, prin rotație, pentru o durată de șase luni, președinția tuturor formațiunilor Consi- liului, cu excepția formațiunii Afaceri Externe. Ceilalți membri ai grupului asistă preşedinția în îndeplinirea tuturor responsabili- tăților acesteia, pe baza unui program comun. Membrii grupului pot conveni asupra altor aranjamente. Articolul 2 Preşedinția  Comitetului  Reprezentanților  Permanenţi ai guvernelor statelor membre este asigurată de un reprezentant al statului membru care asigură preşedinția Consiliului Afaceri Generale. Preşedinţia Comitetului Politic şi de Securitate este asigurată de un reprezentant al Înaltului Reprezentant al Uniunii pentru afaceri externe și politica de securitate. Preşedinţia comisiilor pregătitoare ale diverselor formaţiuni ale Consiliului, cu excepția formațiunii Afaceri Externe, îi revine membrului grupului care asigură preşedinția formațiunii în cauză, cu excepția cazului în care se decide altfel în confor- mitate cu articolul 4. Articolul 3 Consiliul Afaceri Generale asigură, în cooperare cu Comisia, coerența şi continuitatea lucrărilor diferitelor formațiuni ale Consiliului în cadrul unui program pe mai mulți ani. Statele membre care dețin preşedinția, sprijinite de Secretariatul General al Consiliului, iau toate măsurile necesare pentru orga- nizarea şi buna desfăşurare a lucrărilor Consiliului. Articolul 4 Consiliul adoptă o decizie de stabilire a dispozițiilor de aplicare a prezentei decizii. Articolul 5 Prezenta decizie intră în vigoare la data adoptării. Aceasta se publică în Jurnalul Oficial al Uniunii Europene. Adoptată la Bruxelles, 1 decembrie 2009. Pentru Consiliul European Președintele H. VAN ROMPUY